Vudi Qatri

Vudi Qatri (tam adı: Vudro Vilson Vudi Qatri; d. 14 iyul 1912; ABŞ, Oklahoma; ö. 3 oktyabr 1967; ABŞ, Nyu-York) — amerikalı söz yazarı və xalq musiqisi sənətçisi.^ Library of Congress. Related Material - Woody Guthrie Sound Recordings at the American Folklife Center.  URL erişim tarihi: 27 Kasım 2007.

 Həyatı 
Vudi Qatri üç dəfə ailə həyatı qurub və Amerika xalq musiqi sənətçisi Arlo Qatri də daxil olmaqla səkkiz övladı olmuşdur. Bundan başqa, Sarah Li Qatrinin babasıdır. Vudi Qatri 55 yaşında Huntington xəstəliyindən vəfat etmişdir.^ Reitwiesner, William Addams. Ancestry of Arlo Guthrie.  URL erişim tarihi: 7 Kasım 2007.

 Yaradıcılığı 
Vudi Qatri karyerasında yüzlərlə mahnıya, balladaya imza atmış, siyasi mövzular ehtiva edən mahnılardan ənənəvi mahnılara, ənənəvi mahnılardan uşaq mahnılarına qədər bir çox fərqli janrda ekspromt işləri olmuşdur. Həyatı boyu canlı çıxışlarını davam etdirən sənətkar gitara ilə "bu alət faşistləri öldürər" şüarı ilə tamaşaçı qarşısına çıxmışdı. Amerika məktəblərində tez-tez ifa olunan "This land is your land" mahnısı ilə tanınmışdır. Oxuduğu mahnıların bir çoxu Konqres kitabxanasında arxivlənmişdir.

V.Qatri Oklahomadan Kaliforniyaya qədər immiqrant işçilərlə səyahət etmiş, ənənəvi xalq mahnılarını öyrənmişdir. Onun mahnıları, xüsusilə "Böyük Böhran" əsnasında "Dust Bowl" dövrü olaraq adlandırılan quraqlıq dövründəki məsələləri ələ alır və  "Dust Bowl Troubadour", yəni "Quraqlıq dövrü səyyah musiqiçisi" olaraq da tanınmışdır.^ Alarik, Scott. Robert Burns unplugged.  The Boston Globe, August 7, 2005. URL erişim tarihi: 5 Aralık 2007. Hər nə qədər Qatri həyatı boyu Amerika Birləşmiş Ştatlarında kommunist qruplarla əlaqələndirilsə də, belə qrupların heç birinə üzv olmamışdır.^ Spivey, Christine A. This Land is Your land, This Land is My Land: Folk Music, Communism, and the Red Scare as a Part of the American Landscape.  The Student Historical Journal 1996–1997, Loyola University New Orleans, 1996.

Vudi Qatri Bob Dilan kimi musiqiçilərlə müəllim-şagird münasibətindən əlavə, ümumiyyətlə, yeni xalq musiqiçi nəslinə ilham qaynağı olmuşdur.

 Xarici keçidlər 
 Woody Guthrie
 The Woody Guthrie Center
 The Woody Guthrie Foundation and Archives
 Woody Guthrie and the Archive of American Folk Song: Correspondence, 1940–1950
 Woody Guthrie in NYC, 1943 

 İstinadlar 

Kateqoriya:ABŞ müğənniləri